Japsand (nordfrisisk Japsöön) er et nordfrisisk højsand (en sandbanke), beliggende cirka 2 kilometer vest for halligen Hoge og 5,6 km sydvest for haliggen Langenæs. Sandbanken måler 3 km i nord-syd retning og 2 km i øst-vest retning. Dens højeste punkt ligger kun 1 meter over havet. Japsand bevæger sig som andre sandbanke langsomt hen imod kysten. Ifølge computermodeller er sandbanken om cirka 50 år smeltet sammen med Nørreogsand.  Japsand er en del af Nationalpark Schleswig-Holsteinisches Wattenmeer og største del af sandbanken ligger i nationalparkens beskyttelseszone 1 og må ikke betrædes. Kun sandbankens nordspids er åben for besøgende, som deltager i en vadevandring fra Hoge.